Hagnaður SPM var 2,4 milljarðar fyrri hluta ársins Sparisjóður Mýrasýslu hefur birt niðurstöðu samstæðureiknings fyrir fyrstu 6 mánuði ársins . Þar kemur fram að sjóðurinn skilaði 2.899,7 milljóna kr. hagnaði fyrir skatta fyrstu sex mánuði ársins miðað við 1.099,7 millj. kr. fyrir sama tímabil árið 2006 . Að teknu tilliti til reiknaðra skatta er hagnaður samstæðunnar 2.409,8 millj. kr. samanborið við 921,0 millj. kr. fyrri hluta ársins 2006 . Aukning á hagnaði milli tímabila er því 161,6% . Vart þarf að taka fram að sjóðurinn hefur aldrei hagnast svo mikið áður . Eigið fé SPM var 7.787,1 millj. kr. 30. júní 2007 en var 5.380,5 millj. kr. í árslok 2006 , þar af er hlutdeild minnihluta 54,0 . Aukningin er 44,7% . Arðsemi eiginfjár er 89,5% á ársgrundvelli . Eiginfjárhlutfall samstæðunnar samkvæmt CAD-reglum er 11,1% þann 30. júní 2007 . Heildareignir samstæðunnar eru 42,6 milljarðar króna þann 30. júní síðastliðinn miðað við 36,4 milljarða í lok árs 2006 . Hafa þær því vaxið um 17,0% fyrstu sex mánuði ársins . Útlán samstæðunnar hafa aukist um 12,9% á árinu og innlán um 10,4% fyrstu sex mánuði ársins . Vaxtatekjur námu 1.941,0 millj. kr. fyrstu sex mánuði ársins en það er 17,4% hækkun frá sama tímabili ársins 2006 . Þá hækkuð vaxtagjöld um 17,0% miðað við fyrri hluta ársins í fyrra og námu nú 1.552,6 millj. kr . Hreinar vaxtatekjur námu 388,4 millj. kr. sem er 18,8% hækkun . Hreinar rekstrartekjur voru 3.042,4 millj. kr. á móti 1.196,0 millj. kr. fyrir fyrstu sex mánuði ársins 2006 . Hreinar rekstrartekjur hafa hækkað um 154,4% frá fyrri hluta ársins 2006 . Framlag í afskriftarreikning útlána nam 142,7 millj. kr . Rekstrargjöld sparisjóðsins voru 564,5 millj. kr. á fyrri hluta ársins en voru 395,6 millj. kr. fyrir sama tímabil árið 2006 . Rekstrarkostnaður sem hlutfall af hreinum rekstrartekjum er 15,7% miðað við 24,9% fyrir fyrri hluta ársins 2006 . Rekstrarkostnaður sem hlutfall af eignum er nú 1,3% en var 1,1% fyrir fyrstu sex mánuði ársins 2006 .